

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, fakss 65071161, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.3 | 2018.gada 15.februārī |

**38.§**

**Par sabiedrības vajadzībām nepieciešamās zemes vienības ar kadastra apzīmējumu 7468 001 0130 atlīdzības apstiprināšanu un atsavināšanu**

Saskaņā ar Ogres novada pašvaldības domes 2017.gada 2.jūnija lēmumu “Par zemes vienības ar kadastra apzīmējumu 7468 001 0130 nepieciešamību sabiedrības vajadzībām” nolemts, ka likuma “Par pašvaldībām” 15.panta pirmās daļas 2.punktā noteiktās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana) izpildes nodrošināšanai nepieciešama zemes vienības ar kadastra apzīmējumu 7468 001 0130, Madlienas pag., Ogres nov., un Ogres novada pašvaldības Atlīdzības noteikšanas komisijai (turpmāk - Atlīdzības noteikšanas komisija) uzdots noteikt atlīdzību par atsavināmo zemes vienību.

Noklausoties Atlīdzības noteikšanas komisijas priekšsēdētāja vietnieces Ievas Kažokas ziņojumu, izvērtējot pievienotos dokumentus, Ogres novada pašvaldības dome konstatēja:

1. zemes vienība ar kadastra apzīmējumu 7468 001 0130 6,6 ha platībā (turpmāk – Zemes vienība), ietilpst nekustamā īpašuma “Madlienas evanģēliski luteriskā draudze”, Madlienas pag., Ogres nov., kadastra numurs 7468 001 0128, sastāvā un īpašuma tiesības nostiprinātas Madlienas pagasta zemesgrāmatas nodalījumā Nr.318 Madlienas evanģēliski luteriskai draudzei, nodokļu maksātāja kods 90000284761;
2. Sabiedrības vajadzībām nepieciešamā nekustamā īpašuma atsavināšanas likuma 26.panta pirmās daļas 1.punktā noteikts, ka atlīdzību izmaksā bezskaidras naudas norēķinu veidā vai, vienojoties ar nekustamā īpašuma īpašnieku, izmanto citu taisnīgu atlīdzības kompensācijas veidu - piedāvājot citu līdzvērtīgu nekustamo īpašumu;
3. Madlienas evanģēliski luteriskā draudze 2017.gada 19.jūnija iesniegumā (reģ. 2017.gada 19.jūnijā ar Nr.2-1.4.4/3271) lūdza kā atlīdzību par Zemes vienību piedāvāt Pašvaldībai piederošu nekustamo īpašumu “Pašvaldība”, Madlienas pag., Ogres nov., kadastra numurs 7468 001 0170, kas sastāv no zemes vienības ar kadastra apzīmējumu 7468 001 0360, 7.5992 ha platībā, Pašvaldības īpašuma tiesības nostiprinātas Madlienas pagasta zemesgrāmatas nodalījumā Nr.100000573760 (turpmāk – Pašvaldības īpašums), kā arī nodot sertificētam vērtētājam novērtēt Zemes vienību un Pašvaldības īpašumu;
4. Publiskas personas mantas atsavināšanas likuma 3.panta pirmās daļas 3.punktā noteikts, ka publiskas personas nekustamo un kustamo mantu var atsavināt apmainot pret citu mantu un šī likuma 5.panta pirmajā daļa noteikts, ka atļauju atsavināt atvasinātas publiskas personas nekustamo īpašumu dod attiecīgās atvasinātās publiskās personas lēmējinstitūcija. Minētā likuma 38.panta pirmajā daļā noteikts, ka publiskas personas nekustamo īpašumu var mainīt pret līdzvērtīgu nekustamo īpašumu, kas nepieciešams publiskas personas funkciju izpildes nodrošināšanai;
5. saskaņā ar Atlīdzības noteikšanas komisijas doto darba uzdevumu, SIA „Eiroeksperts” novērtēja Zemes vienību (nekustamā īpašuma “Madlienas evanģēliski luteriskā draudze”, Madlienas pag., Ogres nov., kadastra numurs 7468 001 0128, sastāvā esošo zemes vienību ar kadastra apzīmējumu 7468 001 0130, 6.6 ha platībā), nosakot tās vērtību 2017.gada 16.decembrī EUR 14 000 (četrpadsmit tūkstoši *euro*) apmērā un Pašvaldības īpašumu (nekustamais īpašums “Pašvaldība”, Madlienas pag., Ogres nov., kadastra numurs 7468 001 0170, kas sastāv no zemes vienības ar kadastra apzīmējumu 7468 001 0360, 7.5992 ha platībā) nosakot tās vērtību 2017.gada 16.decembrī EUR 14 000 (četrpadsmit tūkstoši *euro*) apmērā;
6. Madlienas evanģēliski luteriskā draudze iesniegumā (reģ. 2018.gada 13.februārī ar Nr.2-4.1/754) apliecina, ka ir iepazinusies ar SIA „Eiroeksperts” veikto atsavināmās Zemes vienības un Pašvaldības īpašuma novērtējumu, un piekrīt atsavināt Zemes vienību par aprēķināto atlīdzību EUR 14 000 (četrpadsmit tūkstoši *euro*), mainot to pret līdzvērtīgu Pašvaldības īpašumu ar vērtību EUR 14 000 (četrpadsmit tūkstoši *euro*).

Ņemot vērā minēto, pamatojoties uz likuma „Par pašvaldībām” 4.pantu, 14.panta pirmās daļas 2.punktu, 15.panta pirmās daļas 2.punktu, 21.panta pirmās daļas 17.punktu, Sabiedrības vajadzībām nepieciešamā nekustamā īpašuma atsavināšanas likuma 4.pantu, [9.panta](https://likumi.lv/ta/id/220517-sabiedribas-vajadzibam-nepieciesama-nekustama-ipasuma-atsavinasanas-likums#p-588947) pirmo daļu un 20.panta pirmo daļu, 21.pantu un 26.panta pirmās daļas 1.punktu, Publiskas personas mantas atsavināšanas likuma 3.panta pirmās daļas 3.punktu, 5.panta pirmo daļu un 38.panta pirmo, otro un trešo daļu, Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1.apakšpunktu, Civillikuma 2091.pantu, ņemot vērā Ogres novada pašvaldības domes 2017.gada 2.jūnija lēmumu „Par zemes vienības ar kadastra apzīmējumu 7468 001 0130 nepieciešamību sabiedrības vajadzībām”, Ogres novada pašvaldības Atlīdzības noteikšanas komisijas 2018.gada 13.februāra sēdes lēmumu (sēdes protokola izraksts Nr.1, 1.§), SIA „Eiroeksperts” 2018.gada 18.janvāra novērtējumu Nr.2018/L5503/77, SIA „Eiroeksperts” 2018.gada 24.janvāra novērtējumu Nr.2018/L5524/94 un Madlienas evanģēliski luteriskās draudzes 2017.gada 19.jūnija un 2018.gada 13.februāra iesniegumus,

**balsojot: PAR –** 11 balsis (G.Sīviņš, J.Iklāvs, J.Laizāns, J.Laptevs, S.Kirhnere, A.Mangulis, Dz.Mozule, M.Siliņš, J.Latišs E.Bartkevičs, D.Širovs), **PRET –** nav,

**ATTURAS –** nav,

Ogres novada pašvaldības dome **NOLEMJ:**

1. **Apstiprināt** atlīdzību par sabiedrības vajadzībām nepieciešamo nekustamā īpašuma “Madlienas evanģēliski luteriskā draudze”, Madlienas pag., Ogres nov., kadastra numurs 7468 001 0128, sastāvā esošo zemes vienību ar kadastra apzīmējumu 7468 001 0130 un kopējo platību 6.6 ha, EUR 14 000 (četrpadsmit tūkstoši *euro*) apmērā.
2. **Noteikt, ka** nekustamā īpašuma “Madlienas evanģēliski luteriskā draudze”, Madlienas pag., Ogres nov., kadastra numurs 7468 001 0128, sastāvā esošā zemes vienība ar kadastra apzīmējumu 7468 001 0130 un kopējo platību 6.6 ha tiek atsavināta, mainot pret līdzvērtīgu Ogres novada pašvaldībai piederošu nekustamo īpašumu “Pašvaldība”, Madlienas pag., Ogres nov., kadastra numurs 7468 001 0170, kas sastāv no zemes vienības ar kadastra apzīmējumu 7468 001 0360, 7.5992 ha platībā.
3. **Apstiprināt** šī lēmuma 2.punktā minēto maināmo objektu nosacītās cenas:
	1. Madlienas evanģēliski luteriskai draudzei piederošā nekustamā īpašuma “Madlienas evanģēliski luteriskā draudze”, Madlienas pag., Ogres nov., kadastra numurs 7468 001 0128, kas sastāv no zemes vienības ar kadastra apzīmējumu 7468 001 0130 6.6 ha platībā nosacītā cena ir EUR 14 000 (četrpadsmit tūkstoši *euro*);
	2. Ogres novada pašvaldībai piederošā nekustamā īpašuma “Pašvaldība”, Madlienas pag., Ogres nov., kadastra numurs 7468 001 0170, kas sastāv no zemes vienības ar kadastra apzīmējumu 7468 001 0360, 7.5992 ha platībā, EUR 14 000 (četrpadsmit tūkstoši *euro*).
4. **Uzdot** Ogres novada pašvaldības centrālās administrācijas “Ogres novada pašvaldība” Nekustamo īpašumu pārvaldes nodaļai normatīvajos aktos noteiktajā kārtībā sagatavot un organizēt maiņas līguma noslēgšanu.
5. **Noteikt, ka** izdevumi saistībā ar nekustamā īpašuma “Madlienas evanģēliski luteriskā draudze”, Madlienas pag., Ogres nov., kadastra numurs 7468 001 0128, sastāvā esošās zemes vienības ar kadastra apzīmējumu 7468 001 0130 un kopējo platību 6.6 ha, atsavināšanu saskaņā ar normatīvajos aktos noteikto kārtību, sedzami no šim mērķim paredzētajiem Madlienas pagasta pārvaldes 2018.gada budžeta līdzekļiem.
6. **Kontroli** par lēmuma izpildi uzdot Ogres novada pašvaldības izpilddirektora vietniekam Pēterim Špakovskim.

(Sēdes vadītāja,

domes priekšsēdētāja vietnieka G.Sīviņa paraksts)

*Lēmums stājas spēkā 2018.gada 16.februārī*